Mar Cantabrica

A mar Cantabrica ye a mar litoral de l'Oceano Atlantico que banya a costa norte d'a Peninsula Iberica (Galicia, Asturias, Cantabria y País Basco) y a costa sud-ueste de Nueva Aquitania, formando a parti sud d'o golfo de Bizcaya (u golfo de Gascunya).

S'extiende dende a estaca de Bares, en a provincia d'a Corunya, dica a desembocadura d'o río Ador, en as costas d'Aquitania (cerca de Bayona).

 Cheolochía 
A plataforma continental d'esta mar ye estreita y a suya espuenda continental tien muita pendient. Fernando López: Geología. Editorial McGraw-Hill, 1999. p 327-329.. A lo piet de la espuenda continental bi ha un complexo d'acreción fósil que estió activo entre o Eoceno y o Mioceno.

A evolución d'o fondón d'a Mar Cantabrica ha estau condicionada por l'apertura de l'Atlantico Norte, seguida d'a rotación d'a placa iberica y d'a suya colisión con a placa euroasiatica en a orochenia alpina con a formación d'os Pireneus y os Monts Basco-cantabricos.

En o centro d'a Mar Cantabrica bi habió ixamplamiento d'o fondón oceanico por o menos dende fa 125 millons d'anyadas dica fa 75 Francisco Anguita Virella: Origen e historia de la Tierra. Editorial Rueda, 1988, p 235., as marguins continentals d'a placa iberica yeran alavez marguins pasivos, pero dimpués pasoron a estar marguins activos cuan encomenzó una fase compresiva que afectó a esta marguin mientres o paleocheno.

Dende o Paleoceno dica o Mioceno inferior bi habió subducción de crosta oceanica baixo a placa iberica en l'actual Golfo de Bizcaya, se formó un complexo d'acreción a lo piet d'a marguin continental y s'alzó a Cordelera Basco-Cantabrica.

 Referencias 

 Bibliografía 
 Francisco Anguita Virella: Origen e historia de la Tierra. Editorial Rueda, 1988.

Cantabrica